b'\n_START_ARTICLE_\nM\xc3\xa4ntyharjun Reissupolku\n_START_PARAGRAPH_\nM\xc3\xa4ntyharjun Reissupolku on M\xc3\xa4ntyharjulla toimiva, vuonna 1999 rekister\xc3\xb6ity Suomen Ladun j\xc3\xa4senyhdistys, jonka tarkoituksena on s\xc3\xa4\xc3\xa4nt\xc3\xb6jens\xc3\xa4 mukaan "vakiinnuttaa ensisijaisesti kaiken ik\xc3\xa4isille tarkoitettu luonnossa tapahtuva kunto- ja virkistysliikunta sek\xc3\xa4 retkeily yleiseksi tavaksi sek\xc3\xa4 edist\xc3\xa4\xc3\xa4 ulkoilukulttuuria ja ulkoilun hyvi\xc3\xa4 tapoja". _NEWLINE_Yhdistys tarjoaa tietoa M\xc3\xa4ntyharjun py\xc3\xb6r\xc3\xa4ily-, retkeily-, hiihto-, k\xc3\xa4vely- ja vesill\xc3\xa4 liikkumisen mahdollisuuksista ja tapahtumista kotisivuillaan. Tavoitteena kannustaa ja tukea omaehtoiseenkin kokonaisvaltaiseen terveysliikuntaan, jossa keho ja mieli saavat liikuntaa._NEWLINE_Yhdistys j\xc3\xa4rjest\xc3\xa4\xc3\xa4 erilaisia liikunnallisia tapahtumia, muun muassa sauvak\xc3\xa4velyretki\xc3\xa4, perheliikuntaa, h\xc3\xa4myhiihtoa ja Siirlahden soihtuhiihdon. Vuodesta 1998 l\xc3\xa4htien yhdistys on j\xc3\xa4rjest\xc3\xa4nyt vuosittaisen Tour De M\xc3\xa4ntyharju (TDM)-nimisen py\xc3\xb6r\xc3\xa4ilytapahtuman, jonka pituudeksi on vakiintunut 160-175 kilometri\xc3\xa4 Repoveden kansallispuiston ymp\xc3\xa4ri. Vuoden 2008 valtakunnallinen laturetki j\xc3\xa4rjestettiin M\xc3\xa4ntyharjulla.'